
JAVNI POZIV ZA OSOBE U PRATNJI- PALMA DE MALLORCA

 
[bookmark: _heading=h.gjdgxs]sklopu Erasmus+ akreditacije u području strukovnog obrazovanja i osposobljavanja, br.    2026-1-HR01-KA121-VET-000446475   

Projektom se financira provođenje aktivnosti mobilnosti učenika u trajanju od 2 tjedna. Ovim javnim pozivom obuhvaćena je osoba koja će pratiti učenike na mobilnosti u Palma de Mallorca, Španjolska od 18. – 30.1. 2027. Osobe zainteresirane za pratnju učenika tijekom mobilnosti (uključuje nastavnike, stručne suradnike, administrativno osoblje) trebaju dostaviti ažuriran Europass CV i motivacijsko pismo  do 29. listopada 2026. u 13:00h, u zatvorenoj omotnici u ured tajnice s naznakom Prijava za projekt „Akreditacija- osoba u pratnji“. Na omotnici jasno naznačiti zaporku pod kojom se prijava predaje. 
Stručno povjerenstvo (ravnatelj, koordinator, pedagog) na osnovu pristiglih prijava izradit će bodovnu ljestvicu prema sljedećim kriterijima:
1. Poznavanje engleskoga jezika - prema podacima iz CV-a i eventualne potvrde (0-5 bodova)
2. Dosadašnje iskustvo inozemnih putovanja - prema motivacijskom pismu (0- 5 bodova) 
3. Dosadašnji rad na međunarodnim projektima u posljednje 3 godine -  (0-5 bodova)  
4. Pouzdanost i ozbiljnost prijavitelja, sposobnost pravilnog reagiranja u kriznim situacijama – prema procjeni stručnog povjerenstva (0- 5 bodova)


Za ovu je mobilnosti predviđena jedna osoba po mobilnosti u pratnji 10 učenika, a ostali prijavljeni sudionici će biti na rezervnoj listi koja se aktivira u slučaju nepredviđenih okolnosti. 
Dužnosti osobe u pratnji su: biti na raspolaganju učenicima tijekom cijelog putovanja i boravka, posebno voditi računa o sudionicima s manje mogućnosti, brinuti o svim potrebnim dokumentima potrebnima za putovanje, projektnoj dokumentaciji, certifikatima, transferima od/do zračne luke, komunikaciji s mentorom i ispunjavanju svih obaveza učenika; rješavati moguće konflikte kao i sve ostale nepredviđene situacije tijekom boravka; brinuti o odlasku na izlete, pravilnom korištenju slobodnog vremena učenika, poštivanju svih pravila radnog mjesta, točnosti i odgovornosti učenika, kulturi ponašanja u stranoj državi, redovita komunikacija s roditeljima učenika na mobilnosti, organiziranje aktivnosti diseminacije po povratku, pomoć učenicima u ispunjavanju evaluacijskih obrazaca i obrazaca izvješća.  

Privremeni rezultati će pod zaporkama biti objavljeni na oglasnoj ploči u školi i mrežnoj stranici Škole 3. studenog 2026. Rok za žalbu je do 6. studenog 2026. do 12:00h, a žalba se upućuje pisanim putem na ruke ravnatelja s objašnjenjem razloga i stavki zbog kojih se žalba ulaže. Povjerenstvo će razmotriti žalbu i donijeti konačnu odluku 10. studenog 2026., kada će i konačni službeni rezultati prijava, biti objavljeni na mrežnim stranicama Škole i/ili na oglasnoj ploči u školi, a osoba koja uputi žalbu bit će osobno pisanim putem obaviještena o očitovanju Povjerenstva. 

U slučaju bilo kakvih pitanja obratite se koordinatorici projekta,  nastavnici Mirni Dovhanj, prof. na e-mail adresu mirna.vk@hotmail.com, telefonom ili putem Teams platforme. 

U Vinkovcima, 22. listopada 2026.

